**एलिमेंट्री स्विचिंग - प्रश्न और उत्तर**

**क्या वे सभी छात्र और परिवार जिन्होंने स्विचिंग में रुचि दिखाई है, उनको समायोजित किया जाएगा?**

जबकि जहां स्थान उपलब्ध है, हम यथासंभव अधिक से अधिक स्विच अनुरोधों को पूरा करने के लिए प्रतिबद्ध हैं, हम सभी अनुरोधों को पूरा करने में सक्षम नहीं होंगे। उन छात्रों को प्राथमिकता दी जाएगी जो कोविड-19 (टोरंटो पब्लिक हेल्थ के हालिया आंकड़ों के आधार पर) के लिए अधिक जोखिम वाले क्षेत्रों में रहते हैं और जिन्होंने दिसंबर 2020 स्विचिंग सर्वेक्षण में रुचि दिखाई थी। अधिक जानकारी के लिए, अपने बच्चे के होम स्कूल के प्रिंसिपल से बात करें।

**यह कैसे निर्धारित किया जाता है कि एक छात्र के लिए इन-पर्सन (स्कूल में) लर्निंग पर स्विच करने के लिए स्थान उपलब्ध है या एक छात्र के लिए वर्चुअल (घर पर) लर्निंग पर स्विच करने के लिए स्थान उपलब्ध है?**

एक स्विच को पूरा करने के लिए स्थान उपलब्ध है या नहीं इसकी पहचान करते समय कई कारकों पर ध्यान दिया जाता है जिनमें समान ग्रेड स्तर पर क्लास में स्थान की उपलब्धता, क्लास का आकार और शिक्षकों की उपलब्धता शामिल हैं।जबकि हम छात्रों के लिए यथासंभव अधिक से अधिक स्विच अनुरोधों को पूरा करने के लिए प्रतिबद्ध हैं, उन छात्रों के लिए छात्र लर्निंग में अवरोधों को कम करना महत्वपूर्ण है (जैसे कि, क्लासों को फिर से व्यवस्थित करना, शिक्षकों को बदलना, आदि) जो स्विच नहीं कर रहे हैं।

**क्या फरवरी में इन-पर्सन (स्कूल में) लर्निंग से वर्चुअल लर्निंग में स्विच करने वाले सभी छात्रों के लिए वर्चुअल लर्निंग समान तरीके से डिलिवर की जाएगी?**

नहीं। चूंकि एलिमेंट्री वर्चुअल स्कूल में बहुत सीमित स्थान उपलब्ध हैं, इसलिए कई स्कूल वर्चुअल लर्निंग की जरूरतों को पूरा करने के लिए स्थानीय समाधानों को स्थापित और कार्यान्वित करेंगे। जरूरी नहीं है कि वर्चुअल लर्निंग की डिलिवरी सभी एलिमेंट्री स्कूलों में एक जैसी दिखाई देगी।

**क्या सभी स्कूल एक ही तरह से स्विच अनुरोधों का प्रबंधन करेंगे?**

सभी स्कूल यथासंभव स्विचिंग अनुरोधों को पूरा करने के लिए प्रतिबद्ध हैं। हालाँकि, प्रत्येक स्कूल इन अनुरोधों को कैसे पूरा करेगा, यह उनकी स्थानक परिस्थितियों पर निर्भर करते हुए अलग दिखाई देगा (उदाहरण के लिए, स्विच का अनुरोध करने वाले छात्रों की संख्या, क्लासों में स्थान की उपलब्धता आदि)। उदाहरण के लिए, आपके बच्चे के स्कूल के शिक्षक और छात्रों के साथ एक वर्चुअल क्लास बनाई जा सकती है या पास के स्कूलों के शिक्षक और/या छात्रों के साथ एक कक्षा बनाई जा सकती है। आपके बच्चे के स्कूल में वर्चुअल लर्निंग के लिए छात्रों को कैसे समायोजित किया जाता है, इस बारे में विशेष जानकारी के लिए, कृपया प्रिंसिपल से बात करें।

**क्या मेरे बच्चे का एक नया अध्यापक होगा, यदि वे इन-पर्सन (स्कूल में) लर्निंग से वर्चुअल लर्निंग या वर्चुअल लर्निंग से इन-पर्सन (स्कूल में) लर्निंग में स्विच करते हैं?**

हाँ। परिवारों के लिए यह समझना महत्वपूर्ण है कि लर्निंग मॉडल स्विच करने का मतलब है कि उनके बच्चे के शिक्षक और कक्षाएं भी बदलेंगी।

शिक्षकों और कक्षाओं को बदलना कुछ छात्रों के लिए एक चुनौती हो सकता है, विशेष रूप से स्कूल वर्ष में इस समय पर। परिवारों को अपने बच्चे के साथ लर्निंग मॉडल में स्विच पर चर्चा करनी चाहिए और उनके वर्तमान शिक्षक के साथ बात करनी चाहिए अगर उनके कोई प्रश्न हैं।

**यदि मेरा स्विच अनुरोध फरवरी में संभव नहीं है, तो क्या मुझे प्रतीक्षा सूची में रखा जाएगा?**

फरवरी में होने वाली स्विचिंग प्रक्रिया 2020-21 स्कूल वर्ष के लिए अंतिम अवसर है। अधिक जानकारी के लिए, कृपया अपने बच्चे के होम स्कूल के प्रिंसिपल से सीधे बात करें।

**मुझे कब पता चलेगा कि मेरा स्विच करने का अनुरोध मंज़ूर हो गया है?**

दिसंबर सर्वेक्षण में स्विच करने में रुचि दिखने वाले सभी परिवारों को उनके अनुरोध की पुष्टि करने के लिए उनके बच्चे के स्कूल द्वारा संपर्क किया जाना चाहिए था। परिवारों को 12 फरवरी शुक्रवार को दिन के अंत तक उनके होम स्कूल के प्रिंसिपल द्वारा उनके स्विच अनुरोध की स्थिति के बारे में सूचित किया जाएगा। स्विचिंग प्रक्रिया शुरू हो जाने के बाद, सभी छात्रों को अपनी नई कक्षा में ट्रांज़िशन करने में कुछ समय लगेगा। आपके बच्चे के लिए विशिष्ट जानकारी और विवरण प्रिंसिपल द्वारा सीधे आपके साथ साझा किए जाएंगे।

**स्विच कब लागू किए जाएंगे?**

यह एक जटिल प्रक्रिया है और एक "स्विच डेट" नहीं होगी। छात्रों के ट्रांज़िशन फरवरी के महीने में एक अवधि के दौरान होंगे। विशिष्ट समय इस बात पर निर्भर करेगा कि सभी TDSB स्कूल इन-पर्सन लर्निंग के लिए फिर से कब खुलेंगे।

**इस फरवरी के अवसर के लिए सभी स्विच अनुरोधों को समायोजित करना क्यों संभव नहीं है?**

हमने नए कोहोर्टस की स्थापना के संबंध में टोरंटो पब्लिक हैल्थ के साथ विचार-विमर्श किया है और हालांकि स्कूल के फिर से खुलने के समय मौजूदा छात्रों के कोहोर्ट में नए छात्रों को जोड़ना संभव है (क्योंकि वे विंटर ब्रेक के बाद से स्कूल से दूर हैं और रिमोट ढंग से पढ़ रहे हैं), हम उन छात्रों की लर्निंग (जैसे कि कक्षाओं को बदलना, शिक्षकों को बदलना आदि) में व्यवधान को कम करने के लिए भी प्रतिबद्ध है, जो स्विच नहीं कर रहे हैं। कोविड-19 के लिए उच्च जोखिम वाले क्षेत्रों (TPH द्वारा निर्धारित) में रहने वाले छात्रों के लिए स्विच अनुरोधों को प्राथमिकता दी जाएगी।